text: যশোরে গত ২৪ ঘন্টায় মৃত্যুর মিছিলে যুক্ত হলো সর্বোচ্চ ২৪ জন – Pratidin Bangladesh
  বৃহস্পতিবার ২৬ মে ২০২২ ইং ১১:৫৪:৫০ পূর্বাহ্ণ
  Last updated জুলা ১, ২০২১ ইং ০৬:০১:১১ অপরাহ্ণ
  করোনার এই ক্রান্তিকালে চারিদিকে শুধু মৃত্যুর মিছিল। প্রতিদিনই করোনায় আক্রান্ত হয়ে, উপসর্গ নিয়ে এবং অন্যান্য রোগেও মৃত্যুর যে মহা মিছিল দেখা যাচ্ছে তাতে সাধারণ জনগণের মধ্যে যেমন ভয় ও আতঙ্ক কাজ করছে তেমনি সকলের ভিতরে ধারণা জন্মেছে বলছেন মনে হয় মহামারী শুরু হয়েছে যশোর জেলায়।
  আজ ১ জুলাই-২০২১ রোজ বৃহস্পতিবার যশোর জেনারেল হাসপাতালের দেওয়া তথ্য অনুযায়ী গত ২৪ ঘন্টায় করোনা, করোনার উপসর্গ ও অন্যান্য রোগে মোট ২৪ জন মৃত্যু বরণ করেছেন। এর মধ্যে করোনা ও করোনার উপসর্গ নিয়ে ১২ জন ও অন্যান্য রোগে ১২ জন মৃত্যু বরণ করেন। বিগত কয়েক বছরে যশোরে একদিনে এতো রোগীর মৃত্যু হয়নি বলে হাসপাতালের দায়িত্বশীল কর্তৃপক্ষের মাধ্যমে জানা যায়।
  গত ২৪ ঘন্টায় যশোর করোনা ডেডিকেটেড ইউনিটের রেডজোনে ৩ জন মৃত্যু বরণ করেন। এরমধ্যে ২ জন মহিলা ও ১ জন পুরুষ। এছাড়া আইসোলেশন ওয়ার্ডে যে ৯ জন মৃত্যু বরণ করেন তাদের ৫ জন মহিলা ও ৪ জন পুরুষ। এছাড়া অন্যান্য ওয়ার্ডের মধ্যে করোনারী কেয়ার ইউনিটে ৪ জন, মহিলা মেডিসিন ওয়ার্ডে ৩ জন ও পুরুষ পেয়িং ওয়ার্ডে ৩ জন, পুরুষ মেডিসিন ও শিশু ওয়ার্ডে ১ জনসহ সর্বোসাকুল্যে ১২ জন মৃত্যু বরণ করেছেন।
  গত একদিনে যশোর জেনারেল হাসপাতালে এই পরিমাণে রোগীর মৃত্যু দেখে অন্যান্য সাধারণ রোগীর মধ্যে ভয়-ভীতিও আতঙ্ক কাজ করছে।